Un tânăr de 21 de ani, din Iași, a fost prins de procurorii DIICOT cu 10 kilograme de canabis și a fost reținut.
Drogurile erau într-o geantă de voiaj. Acestea erau aduse din Spania printr-o firmă de curierat, în colete cu produse alimentare, informează știrileprotv.
Individul a fost oprit în trafic de polițiști, iar în urma controlul, oamenii legii au găsit cele 10 kilograme de canabis. Acesta a fost și testat privind consumul de droguri pentru că avea un comportament neadecvat, iar rezultatul a indicat că există suspiciuni despre prezența substanțelor pshioactive. Ulterior, a fost condus la o unitate medicală pentru prelevarea problelor biologice și pentru a se stabili cu exactitate ce substanța a consumat, scrie Ziarul de Iași.
Bărbatul a fost reținut preventiv pentru 30 de zile. Acestuia i s-a întocmit și un dosar penal pentru trafic de droguri, pentru conducerea unui vehicul sub influența substanțelor psihoactive și deținerea drogurilor de mare risc.